पंचकल्याण महोत्सव पत्रिका का विमोचन
नगर संवाददाता | सवाई माधोपुर
संतशिरोमणि दिगंबर जैन आचार्य श्री विद्यासागरजी के शिष्य मुनि सुधासागरजी ससंघ के सानिध्य में सकल दिगंबर जैन समाज की ओर से चमत्कारजी प्रबंध समिति एवं पंचकल्याण प्रतिष्ठा महोत्सव समिति के संयुक्त तत्वावधान में 1 से 6 अप्रैल तक श्री मज्जिनेन्द्र जिन बिम्ब पंच कल्याण प्रतिष्ठा महोत्सव का आयोजन किया जाएगा। इस महोत्सव के तहत प्रतिदिन कई सांस्कृतिक एवं धार्मिक कार्यकम होंगे। कार्यक्रम के सफल आयोजन के लिए सर्वसम्मति से विभिन्न समितियों का गठन कर अलग-अलग जिम्मेदारियां सौंपी गई है।
पंचकल्याण प्रतिष्ठा महोत्सव के मीडिया प्रभारी प्रवीण जैन ने बताया कि दिगंबर जैन अतिशय क्षेत्र चमत्कारजी के सभागार में सभा आयोजित की गई। इसमें 6 दिवसीय महोत्सव के धार्मिक कार्यक्रम प्रेरणास्पद एवं आकर्षक सांस्कृतिक झलकियों की पत्रिका का विमोचन उपस्थित समाजजनों की तालियों की गड़गड़ाहट बीच किया गया।
पंचकल्याण प्रतिष्ठा महोत्सव के अध्यक्ष डॉ. शिखर चन्द जैन ने पत्रिका का विमोचन कर महोत्सव के जिनेन्द्र भक्ति और आस्था के रंग से सराबोर सभी सुनियोजित कार्यक्रमों पर विस्तृत रूप से प्रकाश डालते हुए कार्यक्रम को ऐतिहासिक स्मरणीय बनाने का समाजजनों से आह्वान किया और लगन से कार्य करने के लिए प्रेरित किया। महोत्सव के प्रति समाजजन काफी उत्साहित है। साथ ही महोत्सव की तैयारियों एवं श्रद्धालुओं की सुविधा के लिए गठित समिति संयोजकों के प्रभावी संयोजन में कार्यकर्ता व्यवस्थाओं में जोर-शोर से जुट गए हैं।
पंचकल्याण प्रतिष्ठा महोत्सव की पत्रिका विमोचन के अवसर पर पंचकल्याण प्रतिष्ठा महोत्सव समिति के अध्यक्ष डॉ. शिखर चन्द जैन, कार्याध्यक्ष सोहनलाल बज, महामंत्री पारस बड़जात्या, कोषाध्यक्ष नेमीचंद कासलीवाल, चमत्कारजी प्रबंध समिति के अध्यक्ष चन्द्र प्रकाश छाबड़ा, सकल दिगंबर जैन समाज के कोषाध्यक्ष अशोक पांड्या सहित मन्दिर समितियों के पदाधिकारी, कार्यकर्ता एवं समाज के गणमान्य व्यक्ति मौजूद थे।
hin_Deva npi_Deva hin_Deva hin_Deva hin_Deva hin_Deva